Na naši šoli poteka projekt Erasmus+. Tokrat smo priložnost, da s tem projektom odpotujemo v Španijo dobile jaz Eva Filipič, Ana Nemec ter učiteljici Nataša Rus in Daniela Škrobar.

Dan

Zbudila sem se nekje ob dveh, saj nas je 2.30 pred šolo čakal taksi, ki nas je odpeljal na Brnik. Preden smo šli še je preverila ravnateljica ali imamo sabo vse potrebne dokumente, nato smo se poslovile ter se vsedle v taksi. Čez dobri dve uri smo že jedle svoj »zajtrk« na letališču v Ljubljani. Sledil je enourni let v Zurich in nato štiriurno čakanje na letališču. Naslednji let iz Zuricha do Madrida je trajal približno dve uri. V Madridu smo vzele svoje kovčke ter odšle do avtobusa pred letališčem, saj so nas tam že čakali učenci ter učitelji, ki so prileteli iz drugih držav. Sledilo je vožnja do Arande de Duera, ko pa smo končno prispeli pa smo se namestili v sobah v hotelu. Do konca dneva nam je ostalo še nekaj časa, zato smo vsi otroci, ki smo prišli na Erazmusovo srečanje, skupaj z dvema učenkama iz Španije, odšli v Mcdonalds ter nato malo po mestu. Tako smo se malo spoznali ter nato utrujeni, vendar polni pričakovanj odšli spat.

Dan 2

Z Ano sva se zbudili ob 7.50, se uredili in odšli na zajtrk. 8.45 smo se zbrali pred šolo naših gostiteljev. Razdelili so nas po skupinah, v katerih smo izvajali različne delavnice. Še prej smo si smo si ogledali zanimiv nastop španskih učencev. Kasneje smo se odpravili na kosilo, nato pa je sledil potep po Arande de Dueru. Obiskali smo tudi župana. Sledila je večerja in potem smo šli v hotel ter spat.

Dan 3

Z Ano sva se zbudili, šle na zajtrk in nato smo spet šli v šolo, kjer nas je čakal avtobus. Z avtobusom smo se odpeljali v mesto Burgos. Tam smo se v kratkem »odmoru«, lahko z učenci sprehodili po trgovinah in nato odšli nazaj na avtobus, ki nas je odpeljal do Karitasove ustanove v Burgosu. Na Karitasu nas je čakal gospod, ki nam je razkazal zgradbo ter povedal kaj v njej počnejo. Kmalu za tem smo spet imeli čas za kosilo in po tem odšli v muzej evolucije. Bližal se je konec dneva in vsi smo bili že izčrpani, zato sem hitro zaspala.

Dan 4

Enako kot ostale dni je bil odhod od hotela načrtovan 8.45, ta dan je v programu bil ogled mesta Segovia. Šli smo do šole kjer nas je spet čakal avtobus ter se nato peljali uro in pol do Segovie. Segovia je bila zelo lepo mesto, seveda je takoj vsem »padnil v oči« tamkajšnji akvadukt, o katerem nam je učiteljica iz Španije povedala tudi eno kratko legendo. Imeli smo kratek ogled mesta ter nato prosti čas katerega smo preživeli učenci posebej ter učitelji posebej. Čez dobri dve uri smo se peljali avtobusom v hotel ter pred hotelom še posedeli z učenci iz Španije. Večer smo imeli zabavo v bližnjem klubu z učenci iz prvega dne (vsak dan so bili z nami drugi učenci). Eno uro sem bila na zabavi in potem sva z Ano šle še eno uro na bowlling z učenci od danes. Ura je hitro minila in s težkim srcem smo se poslovili. Rešili smo anketo v katerim smo opredelili naše mnenje o poteku Erasmusa ter se odpravili v hotel.

Dan 5

V petek je bil naš zadnji dan v Španiji in smo lahko dlje časa spali, saj nas je avtobus na letališče peljal komaj 11.30. že prve minute na letališču je prišlo do raznih zapletov. Imele smo tudi težave z letalskimi kartami, oziroma sedeži na letalu naj ne bi bili več prosti. Na koncu smo prišli do rešitve, da naj bi jaz in učiteljica Nataša šle z prvim letalom in prestopili v Zurrichu, Ana in uciteljica Daniela pa z drugim letalom in prestopili v Franfurktu. Na vse zadnje sta morali Ana in učiteljica Daniela ostato še za eno noč v madridu, saj na letalu na katerega bi naj šli, ni bilo več prostora. Z učiteljico Natašo pa sve bile ob 2.00 zjutraj že doma. Čeprav je zadnji dan bil kar »napeti«, se je na koncu vse vredu razrešilo.

Moj naljubši dan je bil četrtek, saj je Segovia bila krasna in tudi z družbo smo se zelo vredu razumeli. Kaj je najlepši spomin, ki ga bom ohranila na Španijo? Ljudje.

Obisk Španijeje bil res lepa nepozabna izkušnja.